Raġel ta' 48 sena li m'għandux saqaf fuq rasu mixli b'serq aggravat Raġel ta’ 48 sena mingħajr saqaf fuq rasu nżamm arrestat wara li wieġeb mhux ħati li seraq mowbajl mill-Ajruport Internazzjonali ta’ Malta. Ir-raġel Bulgaru ġie arrestat wara li nqabad fuq il-kameras tas-sigurtà jieħu l-mowbajl minn fuq mejda f’restaurant. Huwa ġie mixli wkoll li seraq affarijiet relatati ma’ mowbajls fil-perjodu ta’ bejn l-1 u l-21 ta’ Novembru. L-avukat difensur tiegħu sostna li l-akkużat ma kienx ħati ta’ dan is-serq minkejja dan huwa ma talabx għall-ħelsien mill-arrest. L-akkużat se jinżamm fil-Faċilità Korrettiva ta’ Kordin.